**LIQUI MOLY udvider sit team i Danmark**

Mere personale skal give bedre service

**Maj 2019 – Den tyske olie- og additivspecialist LIQUI MOLY udvider sit team i Danmark. Peter Bast Hansen er ny applikationstekniker, og Flemming Larsen er ny Account Manager. "Vi vil ikke kun tilbyde vores kunder førsteklasses produkter, men også førsteklasses service", siger Ingo Lindner, der som Export Area Manager for LIQUI MOLY er ansvarlig for forretningen i Danmark.**

Målt på vognparken er Danmark et af de mest succesrige lande for LIQUI MOLY. "Danskerne sætter pris på vores kvalitet", siger Ingo Lindner. Desuden er Danmark traditionelt et særligt land for LIQUI MOLY. I de fleste lande sælger virksomheden ikke direkte, men via uafhængige importører - i Danmark via Auto-G. Men alligevel har LIQUI MOLY i mange år haft sit eget danske team, der gennemfører undervisning, rådgiver værksteder og præsenterer nyheder. Denne kombination af uafhængige importører og egne medarbejdere har vist sig at være så stor en succes, at den "danske model", som den kaldes hos LIQUI MOLY, nu også anvendes i mange andre lande, blandt andet Storbritannien, Belgien, Kina og Japan.

Denne model udbygges nu i Danmark, og det sker med to nye ansigter, der begge allerede har masser af erfaring med LIQUI MOLY. Flemming Larsen har i mange år arbejdet med salg af olie og additiver fra LIQUI MOLY, og den uddannede bilmekaniker Peter Bast Hansen har selv arbejdet meget med LIQUI MOLY og gjort sig erfaringer med fordelene ved produkterne.

"Vores sponsorat af VM i håndbold i januar bar frugt", siger Ingo Lindner. "LIQUI MOLY er på alles læber, og efterspørgslen er steget markant. Derfor har vi nu brug for mere personale for at kunne opretholde vores servicekvalitet." Du kan finde en liste over værksteder med den omfattende LIQUI MOLY-service på [www.rensdinmotor.dk](http://www.rensdinmotor.dk). Desuden skal også områder ud over kerneforretningen automotive videreudvikles: Søfart, erhvervskøretøjer og motorcykler.

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 545 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

[peter.szarafinski@liqui-moly.de](mailto:peter.szarafinski@liqui-moly.de)